词有《柯山诗余》,赵万里辑本。幼颖悟能文,游学陈州,苏辙时为陈州学官,器重之,遂得从苏轼游。熙宁六年进士及第,授临淮主簿。元丰元年,为寿安尉,迁咸平丞。哲宗继位,入为太学录。范纯仁荐试馆阁,迁秘书省正字、秘书丞、著作郎、史馆检讨。八年,迁起居舍人。绍圣元年,出知润州,入党籍,徙宣州。四年,谪监黄州酒税矾务。元符二年,徙复州。徽宗即位,起为黄州通判,知兖州。建中靖国元年,召为太常少卿,旋出知颍、汝二州。崇宁元年,复坐党籍落职,管勾亳州明道宫。在颍州时闻苏轼讣讯,为苏轼举哀行服,至是言者论劾之,复贬房州别驾,黄州安置。五年,得自便。大观二年,居于陈州。政和四年卒,年六十一。